“आसाम हादोरसानिफ्राय गुबुनारि एबा बांग्लादेसिफोरखौ हमनो आरो दैथायहरफिन्नो थाखाय 1951 माइथायखौ गुबै बोसोर खालामनायनि अनगायै आसाम गन’ परिद राजखान्थि दोलोआ 1971 माइथायखौ गनायनानै आसाम गोरोबथायाव सहि होदोंमोन आरो जोबथा बोसोर खालामदोंमोन। असम गन’ फरिसदआ गावसोरनि लुबैनायबादि 1971 माइथायखौ गनायनानै लादोंमोन नाथाय 1951 खौनो गुबै बोसोर खालामनो हागौमोन, जायनि थाखाय 1 कौटी बांग्लादेसिपोरा आसाम हादोरसायाव थानो थाखाय भारत हादोरनि नोगोरारि जानो खाबु मोनदों, दा माबोरैहाय बे मोनसे दोलोआनो नोगोरारि बिल 2016 खौ सोदांनानै बेंगलि हिन्दुफोरनो मोन्थाय होनो नागिरनायखौ माबोरै बेरेखा खालामखो” होन्ना बिथांआ बुङो।